Dallas Cowboys
<s>Dallas Cowboys je profesionalna momčad američkog nogometa iz Irvinga u Texasu.</s><s>Natječu se u istočnoj diviziji NFC konferencije NFL lige.</s><s>Klub je osnovan 1960. godine i osvojio je naslov prvaka pet puta.</s><s>Također, Cowboysi su najvrijednija NFL momčad (ispred New England Patriotsa i Washington Redskinsa) i peti najvrijedniji sportski klub na svijetu.</s>

<s>Povijest kluba</s>

<s>Počeci u 1960-ima 
Cowboysi su ušli u NFL ligu 1960. nakon odluke o proširenju lige.</s><s>U to vrijeme su bili jedini klub iz američkog Juga u NFL-u.</s><s>Prve sezone nisu imali pravo na izbor igrača sa sveučilišta na draftu, već samo na izbor nezaštićenih igrača drugih momčadi iz lige, tzv. expansion draft.</s><s>Zbog toga, Cowboysi predvođeni legendarnim trenerom Tomom Landryem svoju prvu sezonu završavaju bez pobjede, sa samo jednim neriješenim rezultatom i čak 11 poraza.</s>

<s>Prvih nekoliko sezona Cowboysi strpljivo grade momčad, te u 1966. prvi put ulaze u doigravanje.</s><s>U prvenstvenoj utakmici igranoj na domaćem stadionu Cotton Bowl u Dallasu, Cowboysi bivaju poraženi od Green Bay Packersa predvođenih quarterbackom Bartom Starrom rezultatom 34:27.</s><s>Već sljedeće godine slijedi uzvrat.</s><s>Cowboysi dolaze do finala ponovno protiv Packersa, ali ovaj puta utakmica se igra u Green Bayu.</s><s>Utakmica, kasnije nazvana "Ice Bowl", bila je najhladnija NFL utakmica u povijesti.</s><s>Packersi ponovno pobjeđuju, rezultatom 34:27. 1968. i 1969.</s><s>Cowboysi osvajaju diviziju i ulaze u doigravanje, ali oba puta gube u konferencijskoj rundi od Cleveland Brownsa.</s>

<s>Na vrhu 
1970. je bila prva sezona u NFL ligi nakon spajanja NFL i AFL lige.</s><s>Cowboysi osvajaju svoju (novoosnovanu) diviziju NFC istok i pobjedama u playoffu nad Detroit Lionsima i San Francisco 49ersima ulaze u svoj prvi Super Bowl gdje ih dočekuju Baltimore Coltsi s Johnnyem Unitasom.</s><s>U utakmici ispunjenoj greškama na obje strane  Coltsi pobjeđuju 16:13.</s><s>Iduće sezone trener Landry postavljaja Rogera Staubacha za prvog quarterbacka.</s><s>Cowboysi drugi put zaredom ulaze u Super Bowl gdje igraju protiv Miami Dolphinsa.</s><s>U utakmici igranoj u New Orleansu Cowboysi pobjeđuju 24:3, a Roger Staubach je bio proglašen za najkorisnijeg igrača (MVP) utakmice.</s><s>Dallas tako dolazi do svojeg prvog naslova u povijesti.</s>

<s>Dobrim igrama nastavljaju i nakon osvojenog naslova.</s><s>Tri godine kasnije (1975.) su ponovno u Super Bowlu, ovaj put protiv Pittsburgh Steelersa predvođenih trenerom Chuckom Nollom i quarterbackom Terryem Bradshawom.</s><s>Susret dvaju najpopularnijih momčadi tih godina završava pobjedom Steelsersa 21:17.</s><s>Cowboysi počinju sezonu 1977. sa 8 pobjeda zaredom i osvajaju diviziju po deveti puta u zadnjih 12 sezona.</s><s>Te sezone imaju najbolji napad i obranu u ligi i nakon pobjeda u doigravanju nad Chicago Bearsima i Minnesota Vikingsima ponovno dolaze do Super Bowla i pobjeđuju Denver Broncose 27:10 i osvajaju svoj drugi naslov.</s><s>I 1978.</s><s>Cowboysi dolaze do Super Bowla, opet protiv Steelersa.</s><s>Utakmica se odigrala u Miamiju, a unatoč dva postignuta touchdowna u posljednjoj četvrtini (nakon što su dotad gubili 35:17), Dallas Cowboysi gube utakmicu rezultatom 35:31.</s>

<s>Finale 1978. je bio zadnji Super Bowl Cowboysa sve do 1992. godine.</s><s>Unatoč tome, oni u idućih sedam sezona šest puta ulaze u doigravanje (tri puta dolaze do konferencijskog finala).</s><s>Cowboysi su također od 1966. do 1985. zabilježili 20 pobjedničkih sezona zaredom, što je rekord lige.</s><s>U tih 20 sezona, 18 puta su dolazili do doigravanja i 13 puta osvajali diviziju.</s>

<s>Najpopularniji klub NFL-a 
1989. novi vlasnik momčadi postaje Jerry Jones, poslovni čovjek iz Arkansasa.</s><s>Prvi njegov korak je bio otpuštanje trenera Toma Landrya (koji je momčad vodio još od njenog osnivanja 1960. godine) što je navuklo bijes i kritike navijača.</s><s>Zahvaljujući najslabijem učinku iz 1988.</s><s>Cowboysi imaju prvi pick na draftu 1989.</s><s>Njime biraju quarterbacka Troya Aikmana.</s><s>S Aikmanom Cowboysi padaju još niže te sezonu završavaju samo s jednom pobjedom.</s><s>Sljedeće 1990. u prvoj rundi drafta izabiru running backa Emmitta Smitha i sezonu završavaju sa sedam pobjeda.</s><s>Već iduću godinu ulaze u doigravanje gdje dolaze do divizijske runde u kojoj gube od Detroit Lionsa sa čak 38:6.</s>

<s>1992. je izgledalo kao da se Cowboysima konačno sve poklopilo.</s><s>Imali su vrhunskog quarterbacka (Troya Aikmana), možda najboljeg wide receivera i running backa lige (Michaela Irvina i Emmitta Smitha), najbolju obranu u ligi te su postali i najpopularniji klub u ligi.</s><s>Sezonu 1993. završavaju s 13 pobjeda i ulaze u doigravanje gdje redom pobjeđuju Philadelphia Eaglese, San Francisco 49erse i u Super Bowlu Buffalo Billse.</s><s>U toj su utakmici Billsi (kojima je to bio treći finale zaredom) poraženi s 52:17.</s><s>Potpuna dominacija Cowboysa se nastavlja i iduće godine, kada je rekordnih 11 njihovih igrača izabrano za Pro Bowl, a Emmitt Smith je izabran za MVP-a lige.</s><s>Opet dolaze do Super Bowla gdje ponovno igraju s Billsima i pobjeđuju rezultatom 30:13.</s><s>Cowboysi 1994. osvajaju divziju treći put zaredom i dolaze do konferencijskog finala gdje ih pobjeđuju 49ersi (koje su Cowboysi izbacivali u prethodne dvije sezone također u konferencijskom finalu).</s>

<s>Cornerback Deion Sanders postaje još jedna zvijezda u Dallasu 1995. kada potpisuje za Cowboyse kao slobodni agent.</s><s>Te sezone Smith po četvrti puta postaje najbolji probijač lige po osvojenim jardama i ruši rekord od 25 ostvarenih polaganja (touchdowna) probijanjem.</s><s>Cowboysi treći put zaredom imaju 12 pobjeda u sezoni i ulaze u doigravanje gdje pobjeđuju Philadelphia Eaglese i Green Bay Packerse Bretta Favrea i ulaze u treći Super Bowl u posljednje četiri godine.</s><s>Protivnici su im stari suparnici iz sedamdesetih, Steelersi, i Cowboysi im pobjedom 27:17 vraćaju za poraze iz 1975. i 1978.</s><s>Time osvajaju svoje peto prvenstvo.</s>

<s>Od 1996. do danas 
Nakon petog osvojenog Super Bowla, uspjesi u Dallasu postaju sve rjeđi zbog raznih problema s disciplinom i ozlijedama igrača.</s><s>Unatoč tome, Cowboysi do 1999. dolaze do playoffa tri puta, jednom do divizijske runde i dvaput do wild-card runde.</s><s>Od 2000. do 2002 klub sezone završava samo sa po pet pobjeda.</s><s>Navijači Cowboysa su kao glavnog krivca za to držali vlasnika momčadi Jerrrya Jonesa koji se po njima previše uplitao u vođenje momčadi.</s><s>Jones 2003. zapošljava Billa Parcellsa kao trenera što ima pozitivan efekt na momčad te Cowboysi nakon 3 sezone ulaze u doigravanje gdje u prvoj utakmici gube od Carolina Panthersa.</s><s>Najbolju sezonu u novom tisućljeću imaju 2007. pod vodstvom trenera Wadea Phillipsa.</s><s>Sa 13 pobjeda ulaze u doigravanje gdje u divizijskoj rundi gube od kasnijih prvaka New York Giantsa.</s><s>Do 2013., ulaze u doigravanje još samo jedanput (2009.).</s>

<s>AT&T Stadium 
Cowboysi od sezone 2009. svoje domaće utakmice igraju na AT&T Stadiumu u Arlingtonu u Texasu.</s><s>Stadion ima 80.000 sjedećih mjesta (maksimalni kapacitet je 105.000 mjesta, kad se uključe i stajaća mjesta).</s><s>Stadion također ima dva video ekrana, svaki površine 836 kvadratnih metara (trenutno četvrti najveći na svijetu).</s><s>Izgradnja stadiona stajala je preko milijardu dolara.</s>

<s>Učinak po sezonama od 2002.</s>

<s>Izvori</s>

<s>NFL klubovi</s>

